નવી દિલ્હીઃ વન ડે ટીમની બહાર ચાલી રહેલા ઓફ સ્પિનર આર. અશ્વિને ક્રિકેટનાં ત્રણેય ફોર્મેટમાં સ્થાન મજબૂત કરવા માટે પોતાના ભાથામાં એક નવા બ્રહ્માસ્ત્રને સામેલ કર્યું છે. ગત દિવસોમાં પોતાની બોલિંગ પર જોરદાર મહેનત કરનારા તામિલનાડુના આ બોલરે ગઈ કાલથી નાગપુરના વિદર્ભ ક્રિકેટ એસોસીએેશનના મેદાન પર રણજી ટ્રોફી ચેમ્પિયન કર્ણાટક અને રેસ્ટ ઓફ ઇન્ડિયા વચ્ચે શરૂ થયેલી પાંચ દિવસીય ઈરાની ટ્રોફી મેચમાં એક નવા અંદાજ સાથે વાપસી કરી.